b'\n_START_ARTICLE_\nSvarte-Petter\n_START_SECTION_\nOpptreden\n_START_PARAGRAPH_\nEttersom Svarte-Petters f\xc3\xb8rste opptreden er i filmen Alice Solves the Puzzle fra 1925, er han eldre enn Mikke Mus som f\xc3\xb8rst opptr\xc3\xa5dte i 1928. I f\xc3\xb8rste opptreden i Norge g\xc3\xa5r Svarte-Petter under navnet Tjukken i nr. 6/1950 i Donald Duck & Co. En liknende figur ved navnet Svarte-Mikkel gjorde opptreden i nr. 1/1952 der han jobbet for Onkel Skrue. _NEWLINE_Svarte-Petter hadde et trebein i starten, men tegnerne ble uenige om hvilket av beina hans som var det kunstige. Etter en periode hvori vekselsvis h\xc3\xb8yre og venstre bein var av tre, fikk Svarte-Petter to friske bein.'